Ciolacu solicită comisie de anchetă pentru datele Covid: "Să scoată la lumină toată golănia liberală".
Măsluirea cu premeditare a datelor pandemiei de către Guvernul Orban este un atentat la sănătatea românilor și la siguranța statului, spune Marcel Ciolacu. Liderul PSD vrea înființarea unei Comisii speciale de anchetă în Parlament, "care să scoată la lumină toată golănia liberală". Vlad Voiculescu afirmă că înainte de alegerile parlamentare, din calculul incidenţei la 14 zile, au fost "pierdute“ vreo două zile.
Măsluirea cu premeditare a datelor pandemiei de către Guvernul Orban este un atentat la sănătatea românilor și la siguranța statului, spune Marcel Ciolacu. El vrea înființarea unei Comisii speciale de anchetă în Parlament, "care să scoată la lumină toată golănia liberală"."Măsluirea cu premeditare a datelor pandemiei de către Guvernul Orban este un atentat la sănătatea românilor și la siguranța statului! Răfuiala din Guvern dintre USR și PNL scoate la lumină ceea ce PSD spunea de multă vreme: că datele pandemiei sunt falsificate în funcțiile de interesele lor electorale, de cât de abrupt scădeau în sondaje! Cu premeditare, în deplină cunoștință de cauză! Pe baza acestor date măsluite, s-au luat decizii cu impact direct asupra sănătății publice! Pe baza lor s-au restrâns drepturi și libertăți cetățenești! S-au închis școli timp de un an de zile! Localități întregi au fost carantinate! Afaceri ridicate cu greu au fost distruse! Pe minciunile lor", transmite Marcel Ciolacu.Social-democratul anunță că va cere înființarea unei Comisii speciale de anchetă în Parlament, "care să scoată la lumină toată golănia liberală"."Faptele lor sunt prea grave, ca să mai poată fi ascunse sub preș! Voi cere înființarea unei Comisii speciale de anchetă în Parlament, care să scoată la lumină toată golănia liberală! Și mă aștept ca transparenții de la USR să susțină acest demers! Românii trebuie să știe cine sunt vinovații pentru suferințele îndurate, iar cei vinovați să răspundă conform legii", conchide liderul PSD.Violeta Alexandru spune că afirmaţii politice de genul "nu am încredere în cifrele cazurilor de COVID-19“ nu doar că nu ajută, dar sporesc îngrijorarea. În replică, Vlad Voiculescu afirmă că înainte de alegerile parlamentare, din calculul incidenţei la 14 zile, au fost "pierdute“ vreo două zile.